Дарэчы, у Семянякаў увогуле няма пустога месца на агародзе: усюды кветкі, садавіна, агародніна. А над іх рознакаляровым домам узвышаецца вялікая статная прыгажуня-бяроза, якую больш за трыццаць гадоў таму пасадзіў брат Жанны Пятроўны. Вакол яе і нават на асфальтавай дарожцы ў гаспадыні ў невялікіх кошычках, сплеценых сваімі рукамі, цвітуць петуніі. І тут жанчына праявіла вынаходлівасць і прыродную здольнасць да ручной працы.